CELEX: C2007/315/65
Language: sk
Date: 2007-12-22 00:00:00
Title: Vec T-90/05: Rozsudok Súdu prvého stupňa zo 6. novembra 2007 – Omega/ÚHVT – Omega Engineering (Ω OMEGA) ( Ochranná známka Spoločenstva — Námietkové konanie — Prihláška obrazovej a slovnej ochrannej známky Spoločenstva Ω OMEGA — Skoršia národná slovná ochranná známka OMEGA — Relatívny dôvod zamietnutia — Uvedenie národnej ochrannej známky zhodnej s prihlasovanou ochrannou známkou a predchádzajúcej namietanej ochrannej známke prihlasovateľom ochrannej známky Spoločenstva — Pravdepodobnosť zámeny )

22.12.2007   
            
            
               SK
            
            
               Úradný vestník Európskej únie
            
            
               C 315/35
            
         Rozsudok Súdu prvého stupňa zo 6. novembra 2007 – Omega/ÚHVT – Omega Engineering (Ω OMEGA)
   (Vec T-90/05) (1)
   
   („Ochranná známka Spoločenstva - Námietkové konanie - Prihláška obrazovej a slovnej ochrannej známky Spoločenstva Ω OMEGA - Skoršia národná slovná ochranná známka OMEGA - Relatívny dôvod zamietnutia - Uvedenie národnej ochrannej známky zhodnej s prihlasovanou ochrannou známkou a predchádzajúcej namietanej ochrannej známke prihlasovateľom ochrannej známky Spoločenstva - Pravdepodobnosť zámeny“)
   (2007/C 315/65)
   Jazyk konania: angličtina
   Účastníci konania
   
      Žalobca: Omega SA (Bienne, Švajčiarsko) (v zastúpení: pôvodne P. González-Bueno Catalán de Ocón a E. Armijo Chávarri, neskôr P. González-Bueno Catalán de Ocón, advokáti)
   
      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca)
   
      Ďalší účastník konania pred odvolacím senátom ÚHVT a vedľajší účastník v konaní pred Súdom prvého stupňa: Omega Engineering, Inc. (Stamford, Connecticut, Spojené štáty) (v zastúpení: C. Algar, solicitor)
   Predmet veci
   Žaloba podaná proti rozhodnutiu druhého odvolacieho senátu ÚHVT z 10. decembra 2004 (vec R 330/2002-2) týkajúceho sa námietkového konania medzi Omega Engineering, Inc. a Omega SA
   Výrok rozsudku
   
               1.
            
            
               Žaloba sa zamieta.
            
         
               2.
            
            
               Omega SA je povinný hradiť trovy konania.
            
         
      (1)  Ú. v. EÚ C 115, 14.5.2005.